b05d194d44b44550263ed0e3c276af46
Ποιος χρησιμοποιεί την κρυοθεραπεία;
cyprusdermaclinic.com
2021.31
Η μέθοδος της κρυοθεραπείας εφαρμόζεται κυρίως από τους Δερματολόγους – Αφροδισιολόγους. Επίσης μπορεί να χρησιμοποιηθεί στις ειδικότητες της νευροχειρουργικής, της ογκολογίας, της γυναικολογίας, της ουρολογίας και της οφθαλμολογίας.



a4eb8e4405ef83363f9b0d792a3b31a2
Πώς γίνεται η κρυοθεραπεία;
cyprusdermaclinic.com
2021.31
Η χαμηλή θερμοκρασία του ιστού που μας ενδιαφέρει να θεραπεύσουμε επιτυγχάνεται συνήθως μέσω του υγρού αζώτου. Αυτός είναι ο παράγοντας που χρησιμοποιούν στην πλειονότητα των περιπτώσεων οι Δερματολόγοι για κρυοθεραπεία. Το υγρό άζωτο διατηρείται μέσα σε ειδικές φιάλες.


Κατά την επαφή του υγρού αζώτου με το δέρμα, κάτι που γίνεται είτε μέσω ψεκασμού είτε με probes επαφής προκαλείται ψύξη του δέρματος.


Σε λίγη ώρα δημιουργείται οίδημα και ερυθρότητα στην περιοχή της θεραπείας και σε κάποιες περιπτώσεις είναι δυνατόν την επόμενη μέρα να εμφανιστεί φυσαλίδα.


Ακολούθως σχηματίζεται μια εφελκίδα (κρούστα) η οποία αποκολλάται σε 7 -12 ημέρες, ανάλογα με τη θεραπεία που προηγήθηκε.



e26c430118c681e4d6d3e22cc4f3b5fc
Πώς δρα η κρυοθεραπεία;
cyprusdermaclinic.com
2021.31
Κατά την ψύξη του δέρματος προκαλείται ο σχηματισμός παγοκρυστάλλων εντός και εκτός των κυττάρων. Αποτέλεσμα αυτού είναι η στάση του αίματος εντός των αγγείων, η ιστική ανοξία και τελικά η νέκρωση του παθολογικού ιστού.


Ως επιτυχημένη τεχνική κρυοχειρουργικής θεωρείται η ταχεία ψύξη της βλάβης και η βραδεία απόψυξη αυτής. Ας σημειωθεί ότι πολλαπλές μικρής διάρκειας συνεδρίες κρυοθεραπείας προκαλούν μεγαλύτερη ιστική βλάβη από μια και μεγάλης διάρκειας συνεδρία.



1861de0c0ee7b9d9a5042b3d0cb54494
Πού εφαρμόζεται η κρυοθεραπεία;
cyprusdermaclinic.com
2021.31
Η κρυοθεραπεία χρησιμοποιείται για τη θεραπεία των εξής δερματικών βλαβών κατά αλφαβητική σειρά:


* Αγγειοκερατώματ
* Αγγειολεμφωματοειδής υπερπλασία
* Αιμαγγείωμα
* Ακανθοκυτταρικό καρκίνωμα
* Ακμή
* Ακτινική χιλίοις
* Ακτινικές υπερκερατώσεις
* Βασικοκυτταρικό καρκίνωμα
* Βλεννώδης κύστη χειλέων
* Δερματικό κέρας
* Δερματική λεϊσμανίαση
* Δερματένια
* Εφηλίδες
* Εωσινόφιλο κοκκίωμα του προσώπου
* Ηλιακές φακές
* Θηλώματα πτυχών – Ακροχόρδωνες
* Κακοήθης φακή
* Καλοήθη αιμαγγειώματα campbell de morgan
* Κερατοακάνθωμα
* Λεμφαγγείωμα
* Λευκοπλακία
* Μέλασμα
* Μολυσματική τέρμινθος
* Μυξοειδής κύστη
* Μυρμηκιές
* Νόσος bowen
* Οξυτενή κονδυλώματα
* Πυογόνο κοκκίωμα
* Σάρκωμα kaposi
* Σμηγματορροικές υπερκερατώσεις
* Σμηγματογόνα αδενώματα
* Υπερτροφικές ουλές
* Χηλοειδή
* Φλεβική λίμνη



d35c1324bf4b6b6e9ad58a501fcb07f3
Πότε πρέπει να επαναλαμβάνεται η κρυοθεραπεία;
cyprusdermaclinic.com
2021.31
Η συχνότητα των συνεδριών της κρυοθεραπείας εξαρτάται από το πρόβλημα που επιθυμεί ο ασθενής να βελτιώσει και καθορίζεται από τον θεράποντα ιατρό.


Στις περιπτώσεις που απαιτείται επανάληψη, η κρυοθεραπεία εφαρμόζεται μετά από 3-4 εβδομάδες.



e487fdd924e6fc0c687c947661472320
Σε ποιους αντενδείκνυται η εφαρμογή της κρυοθεραπείας;
cyprusdermaclinic.com
2021.31
Η κρυοθεραπεία δεν θα πρέπει να εφαρμόζεται σε ασθενείς που πάσχουν από τα εξής:


* Κρυοσφαιριναιμία
* Αγαμασφαιριναιμία
* Κνίδωση από ψύχος
* Δυσανεξία στο ψύχος
* Σύνδρομο raynaud
* Ιστορικό γαγγραινώδους πυοδέρματος



a9632b1825a8389e405c57ea853a0409
Ποιες οι επιπλοκές της κρυοθεραπείας;
cyprusdermaclinic.com
2021.31
Η κρυοθεραπεία θεωρείται μια ασφαλής θεραπευτική μέθοδος με λίγες σχετικά επιπλοκές, οι συχνότερες των οποίων είναι η υπομελάγχρωση, η υπερμελάγχρωση και η δημιουργία ουλών.



172ebb1c0c3318af39599c100fbcd038
Ποιο το κόστος της κρυοθεραπείας;
cyprusdermaclinic.com
2021.31
Το κόστος της κρυοθεραπείας είναι μικρό και εξατομικεύεται ανάλογα τις συνεδρίες που απαιτούνται αλλά και τον αριθμό των βλαβών του δέρματος που ενδιαφέρουν τον ασθενή για θεραπεία.


